cyanic-selkie/wikianc huggingface dataset:
অণুজীববিজ্ঞানী
একজন অণুজীববিজ্ঞানী (from Greek μῑκρος) এমন একজন বিজ্ঞানী যিনি আণুবীক্ষণিক জীব এবং জৈবনিক প্রক্রিয়াগুলি অধ্যয়ন করেন। এর মধ্যে জীবাণু, শৈবাল, ছত্রাক এবং কিছু ধরনের পরজীবী এবং তাদের বাহকগুলির মতো অণুজীবের বৃদ্ধি, মিথস্ক্রিয়া এবং বৈশিষ্ট্যগুলির অধ্যয়ন অন্তর্ভুক্ত। বেশিরভাগ অণুজীববিজ্ঞানী বেসরকারী জৈবপ্রযুক্তি সংস্থাগুলির পাশাপাশি উচ্চশিক্ষা প্রতিষ্ঠানগুলির কার্যালয় এবং / অথবা গবেষণা কেন্দ্রে কাজ করেন। বেশিরভাগ অণুজীববিজ্ঞানী অণুজীববিজ্ঞানের অন্তর্ভুক্ত একটি বিশেষায়িত ক্ষেত্র যেমন জীবাণুবিজ্ঞান, পরজীবীবিজ্ঞান, ভাইরাসবিজ্ঞান বা অনাক্রম্যবিজ্ঞানের বিশেষজ্ঞ হন।
দায়িত্ব
অণুজীববিজ্ঞানীরা সাধারণত বৈজ্ঞানিক জ্ঞান বাড়াতে বা সেই জ্ঞানটিকে এমন উপায়ে ব্যবহার করতে পারেন যা চিকিৎসা বা শিল্পের ফলাফলকে উন্নত করে। অনেক অণুজীববিজ্ঞানীর জন্য এই কাজটি পরীক্ষামূলক গবেষণা প্রকল্পগুলির জন্য একাধিক পরীক্ষাগার পরিবেশ পরিকল্পনা এবং পরিচালনা জড়িত। অন্যদের আরও প্রশাসনিক ভূমিকা থাকতে পারে, বিজ্ঞানীদের তদারকি করতে এবং তাদের ফলাফলগুলি মূল্যায়ন করতে পারেন। রোগীঘনিষ্ঠ অণুজীববিজ্ঞানীর মতো চিকিৎসাক্ষেত্রে কাজ করা অণুজীববিজ্ঞানীরা রোগী বা রোগীর নমুনাগুলির দিকে নজর দিতে পারেন এবং রোগজীবাণু শনাক্ত করতে বিভিন্ন পরীক্ষা করতে পারেন।
শিক্ষা
প্রবেশিকা স্তরের অণুজীববিজ্ঞান চাকুরিগুলিতে সাধারণত অণুজীববিজ্ঞান বা সম্পর্কিত ক্ষেত্রে কমপক্ষে স্নাতক উপাধি প্রয়োজন হয়। এই উপাধি শিক্ষাক্রমগুলিতে প্রায়শই রসায়ন, পদার্থবিজ্ঞান, পরিসংখ্যান, জৈব রসায়ন, প্রাণরসায়ন এবং বংশাণুবিজ্ঞানের পাঠক্রম অন্তর্ভুক্ত থাকে, এরপরে উপ-ক্ষেত্রগুলির আরও অনেক বিশেষ পাঠক্রম অন্তর্ভুক্ত থাকে। প্রশিক্ষণার্থীদের প্রাথমিক ও বিশেষায়িত পরীক্ষাগার দক্ষতা শেখানোর জন্য এই কোর্সের অনেকটিতে পরীক্ষাগার উপাদান রয়েছে।
উচ্চ-স্তরের এবং স্বতন্ত্র চাকরিতে সাধারণত পিএইচডির পাশাপাশি প্রয়োজন একটি অণুজীববিজ্ঞানী হিসাবে কয়েক বছরের অভিজ্ঞতা। এর মধ্যে প্রায়শই ডক্টরেটোত্তর গবেষক হিসাবে ব্যয় করা সময় অন্তর্ভুক্ত থাকে যার মধ্যে একটি গবেষণা প্রকল্পের নেতৃত্ব দেয় এবং একটি স্বাধীন কর্মজীবনে স্থানান্তরের জন্য প্রস্তুত হয়। ডক্টরেটোত্তর গবেষকরা প্রায়শই তাদের প্রকাশিত উচ্চশিক্ষায়তনিক গবেষণাপত্রগুলির রেকর্ডের পাশাপাশি তাদের তত্ত্বাবধায়ক এবং সহকর্মীদের পরামর্শের ভিত্তিতে মূলত মূল্যায়ন করা হয়।
অণুজীববিজ্ঞানের কয়েকটি উপক্ষেত্রে শংসাপত্রগুলি নির্দিষ্ট পদের জন্য যোগ্যতার জন্য আবশ্যক। এটি রোগীঘনিষ্ঠ অণুজীববিজ্ঞানীদের পাশাপাশি খাদ্য নিরাপত্তা এবং ঔষধ প্রস্তুতি-বিতরণ (ফার্মাসিউটিক্যাল) ও চিকিৎসা যন্ত্রপাতির (মেডিকেল ডিভাইসের) বিকাশের কিছু দিকগুলির ক্ষেত্রেও সত্য।
চাকরির ক্ষেত্রে
মৌলিক বিজ্ঞান জ্ঞানকে এগিয়ে নিতে এবং ঔষধীয় এবং জৈবপ্রযুক্তির পণ্যগুলির বিকাশে অবদান রাখতে অণুজীববিজ্ঞানীদের প্রয়োজনীয়তা অব্যাহত থাকবে। তবে চাকরির সম্ভাবনাগুলি চাকরি এবং অবস্থানের ভিত্তিতে বিস্তৃত হয়।
তাসকিন আহমেদ
তাসকিন আহমেদ (জন্ম: ৩ এপ্রিল, ১৯৯৫) বাংলাদেশের রাজধানী ঢাকায় জন্মগ্রহণকারী আন্তর্জাতিক ক্রিকেটার। বামহাতি ব্যাটসম্যান ও ডানহাতি ফাস্ট বোলার হিসেবে দলে খেলে থাকেন। বাংলাদেশ জাতীয় ক্রিকেট দলের হয়ে তিনি টুয়েন্টি২০ আন্তর্জাতিক ও ওডিআই ম্যাচ খেলে থাকেন। প্রথম-শ্রেণীর ক্রিকেট এবং লিস্ট এ ক্রিকেটে ঢাকা মেট্রোপোলিশ দলে খেলছেন। পাশাপাশি বাংলাদেশ প্রিমিয়ার লীগে চিটাগং কিংস দলে প্রতিনিধিত্ব করছেন। এছাড়াও, তিনি বাংলাদেশ এ ক্রিকেট দল, বাংলাদেশ ক্রিকেট বোর্ড একাদশ, বাংলাদেশ অনূর্ধ্ব-১৯ দলে খেলেছেন। ২০১৭ সালের ২৮ মার্চ ডাম্বুলায় প্রতিপক্ষ শ্রীলঙ্কার বিরুদ্ধে বাংলাদেশের পঞ্চম বোলার হিসেবে একদিনের আন্তর্জাতিক ক্রিকেটে হ্যাট্রিক করেন।
খেলোয়াড়ী জীবন
অক্টোবর, ২০১১ সালে ঢাকা মেট্রোপলিশের হয়ে বরিশাল বিভাগের বিপক্ষে তাসকিনের প্রথম-শ্রেণীর ক্রিকেটে অভিষেক ঘটে। ব্যক্তিগত দ্বিতীয় টুয়েন্টি২০ খেলায় চিটাগং কিংসের হয়ে অংশগ্রহণ করে দূরন্ত রাজশাহীর বিপক্ষে ৩১ রানে ৪ উইকেট লাভ করেন ও ম্যান অব দ্য ম্যাচ নির্বাচিত হন। নিয়মিতভাবে ঘণ্টায় ১৪০ কিলোমিটার গতিতে বোলিংয়ে পারদর্শী তিনি।
আন্তর্জাতিক ক্রিকেট
১ এপ্রিল, ২০১৪ তারিখে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতার সুপার টেন পর্বে অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালে ভারতের বিপক্ষে তার ওয়ানডে অভিষেক হয়। খেলায় তিনি ৫ উইকেট লাভ করেন। একমাত্র বাংলাদেশী ক্রিকেটার হিসেবে তিনি অভিষেক ওয়ানডেতে ৫ উইকেট নেন।
১২ জানুয়ারি, ২০১৭ তারিখে নিউজিল্যান্ড সফর করেন। এ সফরেই ওয়েলিংটনের ব্যাসিন রিজার্ভে অনুষ্ঠিত ২-টেস্টের সিরিজের ১ম টেস্টে স্বাগতিক নিউজিল্যান্ডের বিপক্ষে শুভাশিস রায়ের সাথে তারও টেস্ট অভিষেক হয়।
বোলিং অ্যাকশন বিতর্ক
বোলিং অ্যাকশন ‘ত্রুটিযুক্ত’ হিসেবে আন্তর্জাতিক ক্রিকেটে সাময়িকভাবে নিষিদ্ধ হন তাসকিন। ১৯ মার্চ ২০১৬ তারিখে আইসিসি কর্তৃপক্ষ আরাফাত সানি ও তাসকিনের বোলিং অবৈধ বলে তাদের ওয়েবসাইটে চূড়ান্ত প্রতিবেদন প্রকাশ করে। এতে তাদের দু’জনেরই কনুই ১৫ ডিগ্রির বেশি বেঁকে যায় বলে জানায়। বিশ্বকাপ-টি২০ চলাকালীন তার জায়গায় বাংলাদেশ দলে স্থান পান শুভাগত হোম। তাসকিনের বোলিং অবৈধ ঘোষণায় বাংলাদেশের ক্রীড়াঙ্গনে সমালোচনায় রূপান্তরিত হয়। এ নিয়ে সরব প্রতিবাদ করেছেন সাবেক ক্রিকেটাররাও। সোশ্যাল মিডিয়ায় ক্রীড়ামোদীরা আইসিসির এ সিদ্ধান্ত ষড়যন্ত্র হিসেবেই দেখছেন। তাসকিনের বোলিং পরীক্ষা নিয়েও গণমাধ্যমে নানা সন্দেহ প্রকাশিত হয়েছে।
হ্যাট্রিক
২৮ ই মার্চ ২০১৭ || প্রতিপক্ষ শ্রীলঙ্কা
কুরাসাও
কিউরাসাও (Kòrsou : কোরসো <span class="IPA" title="Representation in the International Phonetic Alphabet (IPA)">[ˈkɔrsɔu̯] ) দক্ষিণ ক্যারিবিয়ান সাগর এবং ডাচ ক্যারিবিয়ান অঞ্চলের একটি কম এন্টিলিস দ্বীপ দেশ, প্রায় ভেনিজুয়েলা উপকূলের ৬৫ কিমি উত্তরে।নেদারল্যান্ডস রাজ্যের একটি সাং
বিধানিক (land) দেশ । আরুবা এবং বোনায়ারের সাথে মিলে একসাথে এটি ABC দ্বীপ (ত্রিভুজাকৃতির) গঠন করে।সমষ্টিগতভাবে, কুরাসাও, আরুবা এবং ক্যারিবিয়ানের অন্যান্য ডাচ দ্বীপগুলিকে প্রায়শই ডাচ ক্যারিবিয়ান দেশ বলা হয়।
কুরাসাও পূর্বে ১৮১৫ থেকে ১৯৫৪ সাল পর্যন্ত কুরাসাও এবং অছি অঞ্চলের অংশ ছিল। তারপর পরবর্তীকালে ১৯৫৪ থেকে ২০১০ পর্যন্ত নেদারল্যান্ডস অ্যান্টিলিস, "কিউরাসাও দ্বীপ অঞ্চল" হিসাবে ( Eilandgebied Curaçao Eilandgebied Curaçao, Teritorio Insular di Kòrsou Teritorio Insular di Kòrsou )
এবং এখন আনুষ্ঠানিকভাবে কুরাসাও দেশ বলা হয় ( Land Curaçao ল্যান্ড কুরাসাও,
Pais Kòrsou Pais Kòrsou ) এতে কুরাসাওর প্রধান দ্বীপ এবং ক্লেইন কুরাসাও ("লিটল কুরাসাও") এর অনেক ছোটো, জনবসতিহীন দ্বীপ অন্তর্ভুক্ত রয়েছে। কুরাসাও-এর জনসংখ্যা ১৫৮,৬৬৫ (জানুয়ারি ২০১৯ আনুমানিক) এবং এলাকা  2 (171  বর্গ  মাই) ; এর রাজধানী হল উইলেমস্টাড।
রুথ হার্বার্ট লুইস
থাম্ব|রুথ হার্বার্ট লুইস ওরফে মিস কেইনের প্রতিকৃতি (৪৬৭৪৩২৬) রুথ হার্বার্ট লুইস (২৯ নভেম্বর ১৮৭১- ২৬ আগস্ট ১৯৪৬) ছিলেন ম্যানক্স বংশোদ্ভূত একজন ইংরেজ মিতাচার আন্দোলনকর্মী এবং ওয়েলশ লোকগানের সংগ্রাহক। তিনি ওয়েলশ লোকসঙ্গীত সম্পর্কে বই লিখেছিলেন এবং এই বিষয়ে একটি জার্নালও প্রকাশ করেছিলেন।
লোকসঙ্গীত
একজন ওয়েলশ রাজনীতিবিদকে বিয়ে করার পরে তিনি ওয়েলসে চলে যান, ওয়েলশ ভাষায় কথা বলতে শিখেন এবং ওয়েলশ সংস্কৃতি শেখার জন্য নিজেকে প্রতিশ্রুতিবদ্ধ করেন। ১৯০৬ সালে তিনি ওয়েলশ লোকসঙ্গীত সমিতির অন্যতম সনদ সদস্য ছিলেন এবং ১৯৩০ সালে তিনি সমিতির সভাপতি হিসেবে মেয়াদে নির্বাচিত হয়েছিলেন। তিনি এবং সমিতির অন্যান্য সদস্যরা ওয়েলশ ভাষার ঐতিহ্যবাহী গানের মোম সিলিন্ডার রেকর্ডিং সংগ্রহ করেছিলেন এবং তাদের অনুসন্ধানের একটি জার্নাল প্রকাশ করেছিলেন।
সমাজ সংস্কার
লেডি রুথ লুইস নর্থ ওয়েলস উইমেন্স টেম্পারেন্স ইউনিয়নে সক্রিয় ছিলেন। তিনি প্রথম বিশ্বযুদ্ধের সময় ওয়েস্টমিনস্টারে সৈন্যদের জন্য নৈশকালীন খাবারের দোকানও চালাতেন। লেডি রুথ লুইস যুদ্ধের সময় তাঁর কাজের জন্য ওবিই সম্মাননা পেয়েছিলেন।
ব্যক্তিগত জীবন
রুথ কেইন ১৮৯৭ সালে জন হার্বার্ট লুইসকে বিয়ে করেন। তাঁরা কারউইস এবং লন্ডনে থাকতেন এবং কিটি ও মোস্টিন নামে তাঁদের দুটি সন্তান ছিল। রুথ ১৯৩৩ সালে বিধবা হয়েছিলেন এবং ১৯৪৬ সালে ৭৫ বছর বয়সে মৃত্যুবরণ করেছিলেন।
কালকা নদীর যুদ্ধ
কালকা নদীর যুদ্ধ (Битва на реке Калке বিতভা না রিয়েকিয়ে কালকিয়ে; Битва на річці Калка বিতভা না রিচশি কালকা) জেবে ও সুবুতাইয়ের নেতৃত্বাধীন মোঙ্গল সাম্রাজ্যের সৈন্যবাহিনী এবং কিয়েভ ও গ্যালিসিয়াসহ বেশ কয়েকটি রুশ রাজ্যের সম্মিলিত সৈন্যবাহিনীর মধ্যে সংঘটিত হয়। সম্মিলিত রুশ বাহিনীর নেতৃত্ব দিয়েছিলেন যৌথভাবে মাস্তিস্লাভ দ্য বোল্ড এবং তৃতীয় মাস্তিস্লাভ। যুদ্ধটি ১২২৩ সালের ৩১ মে বর্তমান ইউক্রেনের দনেতস্ক প্রদেশের কালকা নদীর তীরে সংঘটিত হয় এবং যুদ্ধটিতে মোঙ্গলরা সম্পূর্ণরূপে বিজয়ী হয়।
মধ্য এশিয়ায় মোঙ্গল আক্রমণ এবং খাওয়ারেজমীয় সাম্রাজ্যের পতনের পর সেনাপতি জেবে ও সুবুতাইয়ের নেতৃত্বে একটি মোঙ্গল বাহিনী ইরাক-ই-আজমের দিকে অগ্রসর হয়। জেবে ককেশাস হয়ে মূল বাহিনীতে প্রত্যাবর্তনের আগে কয়েক বছর তাঁর বিজয়াভিযান চালিয়ে যাওয়ার জন্য মোঙ্গল সম্রাট চেঙ্গিস খানের কাছে অনুমতি প্রার্থনা করেন। চেঙ্গিসের উত্তরের অপেক্ষায় থাকাকালে সেনাপতিদ্বয় জর্জিয়া আক্রমণ করেন এবং রাজ্যটির রাজাকে হত্যা করেন। চেঙ্গিস তাঁদের অভিযান চালিয়ে যাওয়ার অনুমতি প্রদান করেন। এরপর তাঁরা ককেশাসের উপজাতিদের একটি সম্মিলিত জোটকে পরাজিত করেন এবং তারপর কিউমানদের পরাজিত করেন। কিউমানদের খান তাঁর জামাতা গ্যালিসিয়া-ভোলহিনিয়ার মাস্তিস্লাভ দ্য বোল্ডের দরবারে আশ্রয় নেন এবং মোঙ্গলদের বিরুদ্ধে যুদ্ধে তাঁকে সাহায্য করতে রাজি করান। মাস্তিস্লাভ দ্য বোল্ড মোঙ্গল আক্রমণ প্রতিহত করার জন্য বিভিন্ন রুশ রাজ্যের সমন্বয়ে একটি মিত্রজোট গঠন করে।
সম্মিলিত রুশ বাহিনী প্রথমে মোঙ্গল বাহিনীর একাংশকে পরাজিত করে। মোঙ্গলরা যুদ্ধকৌশলের অংশ হিসেবে কয়েক দিন যাবৎ পশ্চাৎপসরণের অভিনয় করে এবং তাদের পশ্চাদ্ধাবনকারী রুশ বাহিনী কয়েক ভাগে বিভক্ত হয়ে পড়ে। মোঙ্গলরা কালকা নদীর তীরে থামে এবং যুদ্ধের জন্য প্রস্তুত হয়। মাস্তিস্লাভ দ্য বোল্ড ও তাঁর কিউমান মিত্ররা অবশিষ্ট বাহিনীর জন্য অপেক্ষা না করেই মোঙ্গলদের আক্রমণ করেন ও পরাজিত হন। এর ফলে সৃষ্ট অরাজক পরিস্থিতিতে আরো কয়েকটি রুশ রাজ্যের সৈন্যবাহিনী পরাজিত হয়। কিয়েভের তৃতীয় মাস্তিস্লাভ একটি সুরক্ষিত শিবিরে প্রত্যাবর্তন করতে বাধ্য হন। তিন দিন মোঙ্গলদের প্রতিরোধ করার পর তিনি তাঁর নিজের লোকেদের সুরক্ষার প্রতিশ্রুতির বিনিময়ে আত্মসমর্পণ করেন। কিন্তু আত্মসমর্পণ করার পরপরই মোঙ্গলরা তৃতীয় মাস্তিস্লাভ ও তাঁর লোকেদের হত্যা করে। মাস্তিস্লাভ দ্য বোল্ড পালিয়ে যান, আর মোঙ্গলরাও এশিয়ায় ফিরে গিয়ে চেঙ্গিস খানের সঙ্গে যোগ দেয়।
মোকশ উইকিপিডিয়া
বহিঃসংযোগ
মোকশ উইকিপিডিয়া
রবিউল আউয়াল
রবিউল আউয়াল (ربيع الأول) হলো ইসলামি বর্ষপঞ্জির তৃতীয় মাস। এই মাসে সংখ্যাগরিষ্ঠ মুসলমান ইসলামের শেষনবী মুহাম্মাদের জন্মদিন পালন করা হয়। তবুও সুন্নিদের মতানুসারে নবী মুহাম্মদ-এর সঠিক জন্মদিবসটি হলো এই মাসের ১২ তারিখ; অপরদিকে শিয়াদের মতানুসারে এটি হলো ১৭ তারিখ। 'রবিউল আউয়াল' অর্থ “শুরু (মাস)”, বা, “বসন্তের প্রারম্ভ”; এই মাসটির নাম 'রবিউল আউয়াল' হওয়ার কারণ হচ্ছে, প্রাক-ইসলামী আরব পঞ্জিকা অনুসারে এটি ছিলো প্রথম মাস। ইসলাম ধর্মীয় মতানুসারে, এটি একটি শুভ মাস।
ব্যুৎপত্তি
আরবি ভাষায় "রবি" অর্থ "বসন্ত" এবং আল-আউয়াল অর্থ "প্রথম"; কাজেই "রবিউল আউয়াল" দ্বারা বুঝানো হয় "প্রথম বসন্ত"। যদিও চন্দ্র বর্ষপঞ্জি হওয়ায় এই মাসটির সময়কাল প্রতিনিয়তই পরিবর্তিত হয়, কাজেই এটি দ্বারা এখন আর মূল ভাবটি দৃশ্যমান হয় না।
সময়সূচী
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর রবিউল আউয়াল মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, রবিউল আউয়াল মাসটি শুরু এবং স্থায়ীত্ব হবে নিম্নরূপঃ
সোনাহার মল্লিকাদহ ইউনিয়ন
সোনাহার মল্লিকাদহ ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
আয়তন
এই ইউনিয়নের আয়তন ২১বর্গকিলোমিটার (৯৪১৫ একর) ।
প্রশাসনিক এলাকা
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি এবং মৌজার সংখ্যা ৭ টি ।
জনসংখ্যার উপাত্ত
এই এলাকায় সর্বমোট ২৩৬০২জন বাস করে। এখানে মুসলমান ৬৪%, হিন্দু ৩৬%।
তরঙ্গ-কণা দ্বৈততা
তরঙ্গ-কণা দ্বৈততা হল কোনো তড়িৎচুম্বকীয় তরঙ্গ-এর একইসঙ্গে তরঙ্গ ও কণা উভয়ের অনুরূপ আচরণ করার প্রবণতা।কেবলমাত্র তরঙ্গধর্ম বা কেবলমাত্র কণাধর্ম ব্যবহার করে কোনো তড়িৎচুম্বকীয় তরঙ্গ-এরই আচরণসমূহ সম্পূর্ণভাবে ব্যাখ্যা করা যায় না।তাই এই তত্ত্বের উৎপত্তি হয়েছে।তড়িৎচুম্বকীয় তরঙ্গগুলির অপবর্তন,সমাবর্তন,প্রতিফলন,বিচ্ছুরণ,প্রতিসরণ প্রভৃতি ধর্মসমূহের সঠিক কারণ জানতে হলে কাজে লাগাতে হবে তরঙ্গধর্ম,আবার আলোক-তড়িৎ ক্রিয়া,কৃষ্ণবস্তু বিকিরণ,তাপের প্রভাবে বর্ণ পরিবর্তন ইত্যাদি ঘটনার সঠিক ব্যাখ্যা দেয় তরঙ্গের কণাধর্ম।তরঙ্গ-কণা দ্বৈতটি সম্পূর্ণরূপে কোয়ান্টাম বলবিদ্যার ধারণা।এটি কোয়ান্টাম-স্কেল অবজেক্টের আচরণকে পুরোপুরি বর্ণনা করার জন্য সনাতন বলবিদ্যার শুধুমাত্র "কণা" বা "তরঙ্গ"-এর ধারণার অক্ষমতা প্রকাশ করে। অ্যালবার্ট আইনস্টাইন লিখেছেন: "আমার মনে হয় যে আমাদের কখনো কখনও একটি তত্ত্ব (তরঙ্গতত্ত্ব) এবং কখনও কখনও অন্যটি (কণাতত্ত্ব) ব্যবহার করতে হবে, যদিও মাঝে মাঝে আমরা এই দুটি তত্ত্বকেই একত্রে ব্যবহার করতে পারি। আমরা একটি নতুন ধরনের পদ্ধতি খুঁজে পেয়েছি। আমাদের বাস্তবে দুটি দ্বন্দ্বপূর্ণ ছবি আছে;এই উভয় প্রকার ঘটনার ব্যাখা কণাতত্ত্ব বা তরঙ্গতত্ত্ব কেউই একা করতে পারে না বরং উভয়ে একসঙ্গে করতে সক্ষম।"
সংক্ষিপ্ত ইতিহাস
ডেমোক্রিটাস যুক্তি দিয়েছিলেন যে, মহাবিশ্বের সমস্ত কিছু,এমনকী আলোও অসংখ্য অতিক্ষুদ্র কণার সমন্বয়ে গঠিত। একাদশ শতাব্দীর শুরুতে, আরবি বিজ্ঞানী ইবনে আল-হায়থাম প্রথম আলোচিত অপটিক্স বইটি লিখেছিলেন যা প্রতিফলন,প্রতিসরণ এবং একটি পিনহোল লেন্সের মধ্য দিয়ে আলোর নির্গমনের সঠিক ব্যাখ্যা দিতে চেষ্টা করেছিল।তিনি বলেন যে এই রশ্মি হালকা কণা দ্বারা গঠিত হয়। 1630 সালে, রেনে দেকার্তে প্রকাশ করেন তাঁর দ্য ওয়ার্ল্ড গ্রন্থ,যা একটি সর্বজনীন মাধ্যম যেমন লুমিনিফাসার ইথারের তরঙ্গের মতো আলোর আচরণ বর্ণনা করে। 1670 সালে শুরু এবং তিন দশক ধরে অগ্রগতির পর, স্যার আইজাক নিউটন তার করপাস্কুলার তত্ত্বকে বিকশিত করেছিলেন এবং এর যুক্তিগ্রাহ্যতা প্রমাণ করেছিলেন;যুক্তি দিয়েছিলেন যে প্রতিফলনের সম্পূর্ণ সোজা লাইনগুলি আলোকের কণা প্রকৃতির প্রদর্শন করেছে, শুধুমাত্র কণাগুলি এই সোজা রেখাগুলিতে ভ্রমণ করতে পারে। তিনি একটি ঘন মিডিয়ার প্রবেশের পরে হালকা ত্বরা কণার গতিপথের বিচ্যুতি দেখিয়ে আলোর প্রতিসরণের ঘটনায় তরঙ্গপ্রকৃতির ভূমিকা প্রমাণ করেন। প্রায় একই সময়ে, নিউটন এর সমসাময়িক রবার্ট হুক এবং ক্রিশ্চিয়ান হিউজেন এবং পরবর্তীতে অগাস্টিন-জিন ফ্রেসেল গাণিতিকভাবে ওয়েভ ভিউপয়েন্টটিকে সামান্য পরিমার্জিত করেছিলেন। ফলস্বরূপ হিউজেন-ফ্রেসেল নীতিটি তরঙ্গসদৃশ আচরণকে পুনরুজ্জীবিত করার ক্ষেত্রে অত্যন্ত সফল ছিল এবং পরবর্তীতে থমাস ইয়াং 1801 সালে তাঁর দ্বি-রেখাছিদ্র পরীক্ষার দ্বারা আলোর ব্যতিচার-এর কারণস্বরূপ তরঙ্গধর্মকে উপস্থাপিত করেন।  উনিশ শতকের মাঝামাঝি সময়ে আলো সম্পর্কে বৈজ্ঞানিক চিন্তাভাবনার উন্নতি ঘটতে শুরু করে,কারণ এই সময়ে আলোর পোলারাইজেশন-এর ব্যাখ্যা খুঁজে পাওয়া গিয়েছিল।
1803 সালে জেমস ক্লার্ক ম্যাক্সওয়েল আবিষ্কার করেছিলেন যে তড়িৎক্ষেত্র এবং চৌম্বকীয় ক্ষেত্র দ্বারা গঠিত স্বতঃস্ফূর্ত তরঙ্গগুলি বর্ণনা করার জন্য তিনি তাঁর ইতিপূর্বে আবিষ্কৃত ম্যাক্সওয়েল সমীকরণ-গুলির সামান্য পরিবর্তন ঘটিয়ে ব্যবহার করতে পারেন।এটি সহজেই প্রমাণ করে, দৃশ্যমান আলো, অতিবেগুনী রশ্মি ও অবলোহিত রশ্মি প্রতিটিই তড়িৎচুম্বকীয় তরঙ্গ এবং এদের প্রত্যেকটিরই কণাধর্ম ও তরঙ্গধর্ম উভয়ই বর্তমান।ম্যাক্স প্লাঙ্ক-এর কোয়ান্টাম তত্ত্ব এবং এরপরে অ্যালবার্ট আইনস্টাইন দ্বারা এই তত্ত্বের পরিমার্জিত সংস্করণ আলো এবং অন্যান্য ইলেক্ট্রোম্যাগনেটিক তরঙ্গের কণাধর্মের ভিত্তি সুপ্রতিষ্ঠিত করেছিল।
রাসেল অ্যালান হাল্‌স
জীবনী
হাল্‌স ১৯৫০ সালের ২৮ নভেম্বর নিউ ইয়র্ক সিটিতে জন্মগ্রহণ করেন। তিনি ১৯৭৫ সালে ইউনিভার্সিটি অব ম্যাসাচুসেটস অ্যামহার্স্ট থেকে পদার্থবিজ্ঞানে পিএইচডি ডিগ্রি অর্জন করেন।
খাদ্য ও পানীয়
এই বিষয় সম্পর্কে উইকিপিডিয়ার মূল নিবন্ধগুলি হল:
চিত্রকূট জলপ্রপাত
চিত্রকূট জলপ্রপাত (বিকল্প বানান; চিত্রকোট জলপ্রপাত) হল ইন্দ্রবতী নদীতে ভারতের ছত্তিশগড় রাজ্যের বাস্তার জেলার জগদলপুরের পশ্চিমে অবস্থিত একটি প্রাকৃতিক জলপ্রপাত। এটি জগদলপুরের পশ্চিমে ৩৮ কিলোমিটার (২৪ মাইল) দূরে অবস্থিত।
জেনেভা মসজিদ
জেনেভা মসজিদ (Mosquée de Genève) সুইজারল্যান্ডের জেনেভায় অবস্থিত বৃহত্তম মসজিদ। এটি সৌদি-ভিত্তিক প্রতিষ্ঠান মুসলিম ওয়ার্ল্ড লীগের আর্থিক সহায়তায় ১৯৭৮ সালে নির্মাণ করা হয়েছে।
সমালোচনা
২০১৫ সালে, ট্রিবিউন ডি জেনেভ পত্রিকা থেকে প্রকাশিত হয়েছে যে ২০ জন ইসলামিক উগ্রপন্থী বেশ কয়েক মাস ধরে এই মসজিদে অংশ নিয়েছিল, যাদের মধ্যে দু'জন সিরিয়ার যুদ্ধে লড়াইয়ের জন্য ভ্রমণ করেছিল বলে অভিযোগ রয়েছে।
২০১৭ সালের নভেম্বর মাসে, মুসলিম ওয়ার্ল্ড লিগের সেক্রেটারি জেনারেল মুহাম্মদ বিন আবদুল করিম ইসা বলেছিলেন যে তিনি জেনেভার ইসলামিক কালচারাল ফাউন্ডেশনের একটি নতুন বোর্ড গঠন করবেন এবং সেই দুই মসজিদ কর্মীকে (যারা ২০১২ সাল থেকে "ফিচ এস" নামে পরিচিত সন্ত্রাসবিরোধী ব্যাকলিস্টে স্থান পেয়েছেন) তাদের পদ থেকে সরিয়ে দেওয়া হবে।
বার্মিংহাম সিটি বিশ্ববিদ্যালয়
বার্মিংহাম সিটি বিশ্ববিদ্যালয় (সংক্ষেপে বিসিইউ) ইংল্যান্ডের বার্মিংহামের একটি বিশ্ববিদ্যালয়। প্রাথমিকভাবে ১৮৪৩ সালে বার্মিংহাম কলেজ অব আর্ট হিসাবে প্রতিষ্ঠিত হয়েছিল, এটি ১৯৭১ সালে একটি পলিটেকনিক হিসাবে মনোনীত হয় এবং ১৯৯২ সালে বিশ্ববিদ্যালয়ের মর্যাদা লাভ করে।
বিশ্ববিদ্যালয়ের দুটি প্রধান বিদ্যায়তন রয়েছে, যা চারটি অনুষদ পরিবেশন করে এবং শিল্প ও নকশা, ব্যবসা, নির্মিত পরিবেশ, কম্পিউটিং, শিক্ষা, প্রকৌশল, ইংরেজি, স্বাস্থ্যসেবা, আইন, পারফর্মিং আর্টস, সামাজিক বিজ্ঞান এবং প্রযুক্তি বিষয়ে কোর্স প্রদান করে। বার্মিংহাম শহরের কেন্দ্রস্থিত বিদ্যায়তনে একটি £১২.৫ কোটির সম্প্রসারণের মাধ্যমে একটি নতুন প্রযুক্তি ও শিক্ষার ত্রৈমাসিকের ইস্টসাইড বিকাশের অংশ দুটি পর্যায়ে খোলা হচ্ছে, প্রথম পর্যায়টি ২০১৩ সালে খোলা হয়েছিল।
মিয়া আবদুল্লাহ ওয়াজেদ
মিয়া আবদুল্লাহ ওয়াজেদ যিনি আবদু মিয়া নামেও পরিচিত। বাংলাদেশী রাজনীতিবিদ। ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে ১৯৯১ সালের ভোটে এমপি হন। ১৯৯৬ সালের বিতর্কিত ১৫ ফেব্রুয়ারির নির্বাচনেও তিনি এমপি হন।
জন্ম ও প্রাথমিক জীবন
মিয়া আবদুল্লাহ ওয়াজেদ ব্রাহ্মণবাড়িয়া জেলায় কসবা উপজেলায় জন্মগ্রহণ করেন।
মলদোভীয় উইকিপিডিয়া
মলদোভীয় উইকিপিডিয়া হচ্ছে অনলাইন বিশ্বকোষ উইকিপিডিয়ার মলদোভীয় ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। মলদোভীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
মলডোভীয় উইকিপিডিয়া
আদেশ শ্রীবাস্তব
আদেশ শ্রীবাস্তব (৪ সেপ্টেম্বর ১৯৬৪ - ৫ সেপ্টেম্বর ২০১৫) একটি সঙ্গীত এবং ভারতীয় সঙ্গীতের গায়ক ছিলেন। তার কর্মজীবনের অবশ্যই ধরে তিনি ১০০ টির বেশি হিন্দি চলচ্চিত্র গান রচনা করেছিলেন। মাত্র ৫১ বছরে পা রাখার ১ দিন পরেই তিনি কোকিলাবেন হাসপাতালে ক্যান্সারে আক্রান্ত হয়ে মারা যান।  শ্রীবাস্তব বিজেতা পণ্ডিত যতীন-লালিত ও অভিনেত্রী সুলক্ষনা পণ্ডিতের বোনকে বিয়ে করেছিলেন। তাদের দুই ছেলে, যথা অনিভেশ এবং অভিতেশ ছিল। তার জ্যেষ্ঠ ভ্রাতা চিথ্রেশ শ্রীবাস্তব আইলাইন টেলিফিল্ম এবং ইভেন্টস, ইভেন্ট ম্যানেজমেন্ট রাহাত ফাতেহ আলী খান কালো টাকা ঘটনায় জড়িত কোম্পানির মালিকানাধীন। চিথ্রেশ ২০১১ সালে একটি গাড়ি দুর্ঘটনায় মারা যান।
বহি:সংযোগ
आदेश श्रीवास्तव
মানব আচরণ
মানব আচরণ বলতে সমগ্র জীবনব্যাপী একক ব্যক্তি বা দলগতভাবে অভ্যন্তরীণ বা বহিরাগত উদ্দীপনার মানুষের সম্ভাব্য বা অভিব্যক্ত (মানসিক, শারীরিক ও সামাজিক) প্রত্যুত্তর প্রদানের সামর্থ্যকে বোঝায়। কোনও একক ব্যক্তির ব্যক্তিত্ব, মেজাজ ও বংশাণুগত চরিত্রের বিশেষ বিশেষ দিক স্থিতিশীল থাকলেও যখন সে জীবনের বিভিন্ন ধাপ অতিক্রম করে, যেমন শৈশব থেকে কৈশোর হয়ে প্রাপ্তবয়স্কপ্রাপ্তি, কিংবা মাতৃপিতৃত্ব ও অবসরগ্রহণ, তখন তার আচরণও পরিবর্তিত হয়।
অধিকন্তু, আচরণ চিন্তা ও অনুভূতি দ্বারা চালিত হতে পারে, যা ব্যক্তিগত অন্তরাত্মার সম্পর্কে অন্তর্দৃষ্টি প্রদান করে, এবং এভাবে মনোভঙ্গি ও মূল্যবোধ জাতীয় ব্যাপারগুলি উন্মোচন করতে পারে। মানব আচরণ মনস্তাত্বিক চারিত্রিক বৈশিষ্ট্য দ্বারা আকৃতিপ্রাপ্ত হয়। যেহেতু ব্যক্তিভেদে চারিত্রিক বৈশিষ্ট্য ভিন্ন হয়ে থাকে, তাই ভিন্ন ভিন্ন কর্মকাণ্ড ও আচরণের সৃষ্টি হয়। যেমন অন্তর্মুখী ব্যক্তিদের তুলনায় বহির্মুখী ব্যক্তিদের সামাজিক কর্মকাণ্ড যেমন উৎসবে অংশগ্রহণ করার সম্ভাবনা বেশি থাকে।
মানুষের আচরণ (অন্য যেকোনও জীবের মতো) একটি পরিসরের মধ্যে অবস্থান করে। কিছু কিছু আচরণ খুব সাধারণ, আবার কিছু কিছু আচরণ ব্যতিক্রমী ধরনের। কিছু কিছু আচরণ গ্রহণযোগ্য, আবার কিছু কিছু আচরণ গ্রহণযোগ্য সীমা লঙ্ঘনকারী হতে পারে। কোনও আচরণের গ্রহণযোগ্যতা সমাজনির্ধারিত মানের উপর গভীরভাবে নির্ভরশীল। এটিকে সামাজিক নিয়ন্ত্রণের বিভিন্ন উপায়ে নিয়ন্ত্রণ করা হয়, যার আংশিক কারণ হল মানব সমাজের অন্তর্নিহিত প্রথানুবর্তী প্রকৃতি। সুতরাং সমাজনির্ধারিত মানগুলিও আচরণকে নিয়ন্ত্রণ করতে পারে, যেখানে মানুষেরা চাপে পড়ে এমন কিছু নির্দিষ্ট নিয়ম মেনে চলতে ও এমন কিছু আচরণ প্রদর্শন করতে বাধ্য হয়, যেগুলিকে সামাজিকভাবে গ্রহণযোগ্য গণ্য করা হয়। তবে একই আচরণ সমাজভেদে বা সংস্কৃতিভেদে গ্রহণযোগ্য কিংবা অগ্রহণযোগ্য হতে পারে।
মানব আচরণকে অনেকগুলি উচ্চশিক্ষায়তনিক শাস্ত্রে অধ্যয়ন করা হয়, যেমন মনোবিজ্ঞান, সমাজবিজ্ঞান, অর্থশাস্ত্র ও নৃবিজ্ঞান। সমাজবিজ্ঞানে আচরণ বলতে ব্যাপক অর্থে সব ধরনের মানব কর্মকাণ্ডকে নির্দেশ করা হতে পারে, এমনকি যেসব কাজ কোনও ব্যক্তির দিকে লক্ষ্য করে করা হয় না, সেগুলিও। সামাজিক আচরণ হল মানব আচরণের একটি উপবিভাগ যেটিতে অপর ব্যক্তির প্রতি কৃত কাজের হিসাব নেওয়া হয়, এবং যেটি সামাজিক আন্তঃক্রিয়া ও সংস্কৃতির তাৎপর্যপূর্ণ প্রভাবসহ নৈতিকতা, সামাজিক পরিবেশ, কর্তৃত্ব, মনজয় ও দমন, ইত্যাদি বিষয়গুলির সাথে সম্পর্কিত।
হংকং দ্বীপ
হংকং দ্বীপ (চীনা: 香港 島; ক্যান্টনীজ ইয়েল: হিউংগং ডো) হচ্ছে হংকংয়ের দক্ষিণাংশের একটি দ্বীপ। এর জনসংখ্যা ১,৮২৯,৫০০ এবং এর জনসংখ্যার ঘনত্ব ১৬,৩৯০ / কিমি২, (২০০৮ সাল হিসাবে)। এই দ্বীপের জনসংখ্যা ছিল প্রায় ৩,০০০ জন যখন এটি যুক্তরাজ্য প্রথম আফিম যুদ্ধে দখল করে নেয় । ১৮৪২ সালে নানকিং চুক্তির অধীনে ঐ দ্বীপটি আনুষ্ঠানিকভাবে যুক্তরাজ্যে চিরস্থায়ীভাবে স্থাপিত হয় এবং ভিক্টোরিয়া সিটি উইলিয়ামস এ দ্বীপটি রানী ভিক্টোরিয়া সম্মানে ব্রিটিশ বাহিনী কর্তৃক প্রতিষ্ঠিত হয়।
দ্বীপের কেন্দ্রীয় অঞ্চল হংকংয়ের ঐতিহাসিক, রাজনৈতিক ও অর্থনৈতিক কেন্দ্র। দ্বীপটির উত্তর উপকূলটি ভিক্টোরিয়া হারবারের দক্ষিণ তীরে গঠিত হয়, যা হংকংয়ের বড় বড় বাণিজ্য জাহাজের পক্ষে সুপ্রতিষ্ঠিত গভীর জলের কারণে প্রধানত দায়ী।
দ্বীপটি হংকংয়ের সবচেয়ে বিখ্যাত দর্শনীয় স্থানগুলির মত, যেমন "দ্য পিক", ওশিন পার্ক, অনেক ঐতিহাসিক স্থান এবং বিভিন্ন বড় শপিং সেন্টার। দ্বীপ জুড়ে পর্বতমালা হাইলাইট জন্য বিখ্যাত। হুগং আইল্যান্ডের উত্তরের অংশ, কোললুন ও তিউন ওয়ানের নতুন শহর একসঙ্গে হংকংয়ের মূল শহুরে এলাকা গঠন করে। তাদের মিলিত এলাকা প্রায় ৮৮.৩ বর্গ কিলোমিটার (৩৪.১  বর্গ মাইল) এবং তাদের মিলিত জনসংখ্যা (দ্বীপ ও কোলন এর উত্তরের অংশ) আনুমানিক ৩,১৫৬,৫০০, যা জনসংখ্যার ঘনত্ব ৩৫,৭০০ জন/ কিলোমিটার (৯১,৫০০ জন / বর্গ মাইল) প্রতিফলিত করে। ।
দ্বীপটি প্রায়ই স্থানীয়ভাবে "হংকং পাশ" বা "দ্বীপের দিকে" হিসাবে উল্লেখ করা হয়। এই শৈলীটি পূর্বে অনেক স্থানে প্রয়োগ করা হয়েছিল (উদাঃ চীন-পাশ বা এমনকি কোললন দেয়ালড সিটি-পাশ) তবে এখন কেবল এই ফর্ম এবং কোলন পার্কে শেরেবাংলার দুই পক্ষের কথা শোনা যায়। এই ফর্ম এখন ব্রিটেনের তুলনায় এখন বেশি সাধারণ, যেমন সারে-পাশ এবং এখনও ব্রিটিশ প্লেসেনসাইট যেমন চ্যাপসাইড, টাইনাইসাইড, এবং তাসেসেডে দেখা যায় না, যার সবগুলি প্রকৃত পক্ষের সাথে সুস্পষ্ট জল-ঘোরা বা সীমা নেই।
ভূগোল
হং কং দ্বীপ অঞ্চলটির দ্বিতীয় বৃহত্তম দ্বীপ, লান্টু আইল্যান্ড সবচেয়ে বড়। তার এলাকা ৭৮.৫৯ বর্গ কিলোমিটার (৩০.৩৪ বর্গ মাইল), যার মধ্যে ৬.৯৮ কিলোমিটার (২.৬৯  বর্গ মাইল) জমি ১৮৮৭  সাল থেকে পুনরুদ্ধার করা হয় এবং ১৮৫১  সাল থেকে কিছু ছোট পরিমাণে  পুনরুদ্ধার করা  জমি।  এটি মোট এলাকাটির প্রায় ৭%। এটি ভিক্টোরিয়া হারবারের মূল ভূখণ্ড (নতুন অঞ্চল এবং কৌলন উপদ্বীপ) থেকে পৃথক করা হয়েছে।
টেকনিক্যালি হংকং দ্বীপ ওয়াশান দ্বীপপুঞ্জের অংশ।
জনসংখ্যার উপাত্ত
২০১১ সালের জনসংখ্যা ১,২৭০,৮৭৬  যা হংকংয়ের প্রায় ১৯% পুরো জনসংখ্যার ঘনত্ব হংকংয়ের চেয়েও বেশি। ১৮,০০০  প্রতি কিলোমিটার২ যদিও, জনসংখ্যা উত্তরের তীর বরাবর ব্যাপকভাবে কেন্দ্রীভূত। কেন্দ্রীয় ও পশ্চিমাঞ্চল, ওয়ান চাই ও পূর্বের মিলিত জনসংখ্যা ১,০৮৫,৫০০, এই নগরটি প্রায় ২৬,০০০  প্রতি বর্গকিলোমিটার ঘনত্বের  অংশ, অথবা আনুমানিক ৪১.০  কিলোমিটার (১৫.৯ বর্গ মাইল) এর পরিমাণ ৬৭,০০০  বর্গমিটার।
৮৮.৫% হংকং দ্বীপের অধিবাসী চীনা বংশদ্ভুত। বৃহত্তম সংখ্যালঘু সম্প্রদায় হল ফিলিপিনো (৪%), ইন্দোনেশিয়ান (২.৪%) এবং হোয়াইট জনগণ (২.৪%)।
৮০.২% হংকং দ্বীপের অধিবাসীরা তাদের স্বাভাবিক ভাষা হিসাবে ক্যান্টোনিজ ব্যবহার করে, ৮% ইংরেজি ব্যবহার করে এবং ১.৯% মান্দারিন ব্যবহার করে।
হাঁথিয়াল জেলা
ইতিহাস
১৯৯৮ থেকে ২০১৮ অবধি প্রায় বিশ বছর যাবৎ হাঁথিয়ালের বাসিন্দারা তাদের জন্য নতুন হাঁথিয়াল জেলার দাবি করছিলেন। ২০০৯ খ্রিস্টাব্দে এ কারনে একটি সংস্থাটি তৈরি করা হয় এবং তার নাম দেওয়া হয় হাঁথিয়াল জেলা কার্যক্রম দাবি সংগঠন। এই সংগঠনটি হাঁথিয়াল থেকে আইজল অবধি পদযাত্রা ছাড়াও একাধিক কার্যক্রম করে। অনশন, বন্ধ, হরতাল, মিটিং-মিছিল, জনমত সংগ্রহ করে তারা রাজ্যের মুখ্যমন্ত্রীর কাছে তাদের দাবিপত্র পেশ করেন।, , ওই একই সময়ে ৫৪ নম্বর জাতীয় সড়ক অবরোধ করে তারা মিজোরামের মুখ্যমন্ত্রীর সাথে দফায় দফায় বৈঠক করেন।
মিজোরাম সরকার ৩রা জুন ২০১৯ খ্রিস্টাব্দে একটি বিজ্ঞপ্তি জারি করে হাঁথিয়ালে‌ জেলা ডেপুটি কমিশনারের দপ্তর নির্মাণের নির্দেশ দেন। এরপর থেকে হাঁথিয়াল একটি পূর্ণাঙ্গ জেলার মর্যাদা পায় এবং হাঁথিয়াল শহরে নতুন সদর গঠন করা হয়। সরকারিভাবে নবগঠিত হাঁথিয়াল‌ জেলায় ১৮ই অক্টোবর দীর্ঘ কুড়ি বছর সংগ্রামের পর প্রাপ্ত নতুন জেলার উদ্‌যাপন করা হয়।
বিভাগ ও জনমিতি
জেলাটিতে মোট তিনটি বিধানসভা কেন্দ্র রয়েছে, সেগুলি হল যথাক্রমে দক্ষিণ তুইপুই, লুংলেই উত্তর এবং লুংলেই পূর্ব। সমগ্র জেলায় মোট ২৭ টি জনবসতিপূর্ণ শহর এবং গ্রাম রয়েছে। জেলাটিতে মোট পরিবারের সংখ্যা ৫,৮৪৬ টি যেখানে ২৮,৪৬৮ জন মানুষ বাস করেন। জেলাটিতে পুরুষ সংখ্যা ১৪,২০৮ ‌জন এবং নারীর সংখ্যা ১৪,২৬০ জন। জেলা সদর হাঁথিয়ালে‌ রয়েছে ১,৫৪৮ টি পরিবার, যেখানে ৭,১৮৭ জন মানুষ বাস করেন।.
পরিবহন
হেলিকপ্টার কর্পোরেশন অভ ইন্ডিয়া পবন হংস রাজধানী আইজল থেকে হাঁথিয়াল পর্যন্ত একটি হেলিকপ্টার পরিষেবা চালু করেছে। আইজল থেকে হাঁথিয়াল পর্যন্ত ৫৪ নং জাতীয় সড়ক দিয়ে মোট সড়ক দূরত্ব ১৭২ কিলোমিটার, এই পথে বাস, জিপগাড়ি, ম্যাক্সি ক্যাব প্রভৃতি প্রাত্যহিক পরিষেবা দান করে।
ভূগোল
হাঁথিয়াল জেলার উত্তর দিকে রয়েছে সেরছিপ জেলা, দক্ষিণ দিকে রয়েছে সাইহা জেলা এবং‌ পশ্চিম দিকে রয়েছে লুংলেই জেলা। জেলাটির পূর্ব দিকে রয়েছে ভারত-মিয়ানমার আন্তর্জাতিক সীমান্ত।
গুরুদুয়ারা নানকশাহী, ঢাকা
right|thumb|গুরুদ্বার নানকশাহী, ঢাকা গুরুদুয়ারা নানকশাহী (গুরমুখী: ਗੁਰਦੁਆਰਾ ਨਾਨਕ ਸ਼ਾਹੀ) বাংলাদেশের রাজধানী ঢাকা শহরে অবস্থিত শিখ ধর্মের একটি উপাসনালয়। এটি ঢাকা বিশ্ববিদ্যালয় ক্যাম্পাসের কলা ভবনের পাশে অবস্থিত। এই গুরুদুয়ারাটি বাংলাদেশে অবস্থিত ৯-১০ টি গুরুদুয়ারার মধ্যে বৃহত্তম।
ইতিহাস
কথিত আছে যে, ঢাকার এই গুরুদুয়ারাটি যেখানে অবস্থিত, সেই স্থানে ষোড়শ শতকে শিখ ধর্মের প্রবর্তক গুরু নানক অল্প সময়ের জন্য অবস্থান করেছিলেন। এই স্থানে থাকাকালীন তিনি শিখ ধর্মের একেশ্বরবাদ এবং ভ্রাতৃত্ববোধের কথা প্রচার করেন, এবং ধর্মের আচার-অনুষ্ঠান পালনের শিক্ষা প্রদান করেন।
শিখ ধর্মের ৬ষ্ঠ গুরু হরগোবিন্দ সিংয়ের সময়কালে (১৫৯৫-১৬৪৪ খ্রি.) ভাইনাথ (মতান্তরে আলমাস্ত) নামের জনৈক শিখ ধর্ম প্রচারক এই স্থানে আগমন করে গুরুদুয়ারাটির নির্মাণের কাজ শুরু করেন। কারও কারও মতে, গুরুদুয়ারাটি নির্মাণের কাজ শুরু হয় ৯ম শিখ গুরু তেগ বাহাদুর সিংয়ের সময়কালে (১৬২১-১৬৭৫ খ্রি.)। ১৮৩০ খ্রিষ্টাব্দে এর নির্মাণকার্য সমাপ্ত হয়। পরবর্তীতে রক্ষণাবেক্ষণের অভাবে এটি ভগ্নদশাপ্রাপ্ত হয়।
বাংলাদেশের স্বাধীনতার অব্যবহিত পরে ১৯৭২ সালে গুরুদুয়ারা ভবনের কিছু সংস্কার করা হয়। ১৯৮৮-৮৯ সালে এটির ব্যাপক সংস্কার সাধন করা হয় এবং বাইরের বারান্দা ও সংলগ্ন স্থাপনা যোগ করা হয়। সংস্কার কার্যের অর্থায়ন করা হয় বাংলাদেশে ও বিদেশে অবস্থানরত শিখ ধর্মাবলম্বীদের দানের মাধ্যমে। ঢাকার আন্তর্জাতিক পাট সংস্থার তদানীন্তন প্রধান সর্দার হরবংশ সিং এর নির্মাণকার্য তদারক করেন।
স্থাপনা
right|thumb|শ্রী দরবার সাহিব একসময় গুরুদুয়ারা নানকশাহীর বিপুল পরিমাণ ভূসম্পত্তি ছিল। আজকের মতো বিরাট ও জমকালো উপাসনালয় না থাকলেও তখন গুরুদুয়ারা নানকশাহীর আয়তন ছিল বিপুল। এর উত্তর দিকে ছিল একটি প্রবেশদ্বার, দক্ষিণদিকে ছিল কূপ ও সমাধিস্থল এবং পশ্চিমে ছিল একটি শানবাঁধানো পুকুর। মূল উপাসনালয় ছাড়াও ভক্তকুলের থাকার জন্য ছিল কয়েকটি কক্ষ। তবে সেসবের কিছু এখন আর অবশিষ্ট নেই। বর্তমান উপাসনালয়টি সীমিত জায়গার ওপর গড়ে উঠেছে এবং বারবার সংস্কারের ফলে বর্তমান রূপ পরিগ্রহ করেছে।
উঁচু প্রাচীরবেষ্টিত গুরুদুয়ারা নানকশাহীর বর্তমান প্রবেশপথটি রয়েছে দক্ষিণদিকে। উপাসনালয়টির সামনে রয়েছে চমৎকার সবুজ লন। এর বাম দিকে আছে শিখ গবেষণা কেন্দ্র, ডানদিকে দ্বিতল দরবার হল। সামনে পতাকা টাঙানোর খুঁটি বৈশিষ্ট্যময় এই উপাসনালয়টি শিখদের নিজস্ব স্থাপত্যরীতিতে নির্মিত। উপাসনালয়টির ওপর পৃথিবী আকৃতির একটি কাঠামো নির্মিত। তার চারদিকে শিখ ধর্মীয় চিহ্ন খাণ্ডা শোভিত। উপাসনালয়ের শীর্ষে রয়েছে ছাত্রার। এটি শিখদের উপাসনালয়ের চিহ্ন। গুরুদুয়ারা নানকশাহীর ঠিক মাঝখানে রয়েছে একটি বড় কক্ষ। এই কক্ষের চারদিকে চারটি দরজা আছে। মাঝখানে কাঠের তৈরি বেদির ওপর রয়েছে শিখ ধর্মগ্রন্থ গুরু গ্রন্থ সাহিব। এটাকে বলা হয় শ্রী দরবার সাহিব। বেদির সামনে নবম শিখগুরু তেগ বাহাদুর সিংয়ের ব্যবহৃত একজোড়া খড়ম একটি কাচের বাক্সের মধ্যে যত্নসহকারে রাখা আছে। এ কক্ষের মেঝেতে লাল রঙের কার্পেট পাতা আছে। তাতে ভক্তরা বসে গ্রন্থসাহেব পাঠ শোনেন। কক্ষের চারদিকে বারান্দা আছে।
ধর্মীয় আচার অনুষ্ঠান
গুরুদুয়ারা নানকশাহীতে একেক সময় একেকজন গ্রন্থির (পুরোহিত) দায়িত্ব পালন করেন। ১৯১৫ থেকে ১৯৪৭ সাল পর্যন্ত শ্রীচন্দ্র জ্যোতি নামে এক শিখসাধু এই উপাসনালয়ের পুরোহিত ছিলেন। ১৯৪৭ সালের পর থেকে ষাটের দশক পর্যন্ত উপাসনালয়টি পরিত্যক্ত অবস্থায় ছিল। বাংলাদেশ স্বাধীন হওয়ার পর সংস্কার করে এর বর্তমান রূপ দেওয়া হয়। বর্তমানে ভাই আজাদবিন্দার সিং প্রধান গ্রন্থির দায়িত্ব পালন করছেন।
গুরু নানকশাহীতে প্রতিদিন সকাল-সন্ধ্যা দুইবার গ্রন্থ সাহেব পাঠ ও প্রার্থনা অনুষ্ঠিত হয়। তা ছাড়া প্রতি শুক্রবার দুপুর ১২টা থেকে বেলা দুইটা পর্যন্ত সাপ্তাহিক জমায়েত ও প্রার্থনা অনুষ্ঠিত হয়। পুরোহিত গ্রন্থসাহেব পাঠ ও কীর্তন করেন। সংগীতশিল্পী কিরণ চন্দ্র রায় এই গুরুদ্বারের অতিথিশালায় থেকে দীর্ঘদিন এখানে কীর্তন পরিবেশন করেন। কীর্তন ও প্রার্থনা শেষে প্রসাদ বিতরণ করা হয়। এখানে শুক্রবারে আগত অতিথিদের জন্য মধ্যাহ্নভোজেরও ব্যবস্থা আছে। গুরুদ্বারে আয়োজিত বার্ষিক অনুষ্ঠানের মধ্যে রয়েছে গুরু নানকের জন্মবার্ষিকী, দশম গুরু গোবিন্দ সিং এর জন্মবার্ষিকী, খালসা সাজনা দিবস, নগর কীর্তন, লোহরী এবং পহেলা বৈশাখ। এ অনুষ্ঠানগুলো এখানে অত্যন্ত ধুমধামের সঙ্গে পালন করা হয়।
গুরুদুয়ারাটিতে কারও প্রবেশে বাঁধা নেই, জাতি-ধর্ম-নির্বিশেষে সব বয়সী নারী ও পুরুষ এখানে প্রবেশ, প্রার্থনায় অংশগ্রহণ এবং প্রসাদ পেতে পারেন। ঢাকায় বসবাসরত শিখ সম্প্রদায়ের লোকজন নিয়মিত এই গুরুদুয়ারাতে আসেন। তা ছাড়া অন্যান্য সম্প্রদায়ের লোকজনকেও শুক্রবার এই উপাসনালয়ে আসতে দেখা যায়। স্থানীয় ভক্ত ও বিদেশি দাতাদের সাহায্যে প্রতিষ্ঠানটির ব্যয় নির্বাহ হয়।
তোশিকি কাইফু
তোশিকি কাইফু (海部 俊樹) একজন জাপানি রাজনীতিবিদ। তিনি ১৯৮৯ হতে ১৯৯১ পর্যন্ত জাপানের ৭৭ তম প্রধানমন্ত্রী হিসেবে দায়িত্ব পালন করেছেন।
শৈশব এবং শিক্ষাজীবন
কাইফু ২ জানুয়ারী ১৯৩১ সালে নাগোইয়া শহরে জন্মগ্রহণ করেন। তিনি ছয় ভাইয়ের মধ্যে বড় ছিলেন। তার পরিবারিক ব্যবসা প্রতিষ্ঠান ছিল নাকামুরা ফটো স্টুডিও। এটি তার দাদা মেইজি যুগে প্রতিষ্ঠা করেছিলেন এবং এটি মাতসুজাকায়া ফ্ল্যাগশিপ ডিপার্টমেন্টাল স্টোরের পাশে অবস্থিত ছিল।
কাইফু আইচি প্রিফেকচারাল আসাহিগাওকা সিনিয়র হাই স্কুলে ভর্তি পরীক্ষা দিয়েছিলেন। তিনিসহ এগারো জন এই পরীক্ষা দিয়েছিলেন। এগারো জন ছাত্রের মধ্যে নয়জন ভর্তি পরীক্ষায় উত্তীর্ণ হয়েছিলেন। কাইফু সহ দুজন এই পরীক্ষায় উত্তীর্ণ হতে পারেন নি। যুদ্ধের সময় ছাত্র শ্রম সংঘটনের অংশ হিসাবে তাকে একটি মিটসুই ভারী শিল্প কারখানায় নিয়োগ দেওয়া হয়েছিল। যেখানে তিনি দিনরাত বিমানের ইঞ্জিনের অংশগুলি একত্রিত করেছিলেন। ১৯৪৫ সালে যুদ্ধের জন্য তিনি ইম্পেরিয়াল জাপানিজ আর্মির যুব এয়ারম্যান একাডেমিতে যোগদান করেন। কিন্তু অক্টোবরে তার পরিকল্পিত তালিকাভুক্তির আগেই যুদ্ধ সমাপ্ত হয়। এরপর তিনি চুও বিশ্ববিদ্যালয় এবং ওয়াসেদা বিশ্ববিদ্যালয়ে শিক্ষার্জন করেন।
১৭ নভেম্বর ১৯৫৭ সালে কাইফু হাউস অফ রিপ্রেজেন্টেটিভের সদস্যের একজন মহিলা সহকারী সাবুরো ইয়ানাগিহারাকে বিয়ে করেন।
কর্মজীবন
লিবারেল ডেমোক্রেটিক পার্টির (এলডিপি) একজন সদস্য হয়ে কাইফু ১৯৬০ সালের জাপানের সাধারণ নির্বাচনে সফলভাবে প্রতিদ্বন্দ্বিতা করেন এবং জাতীয় আইনসভার সর্বকনিষ্ঠ সদস্য হিসেবে দায়িত্ব গ্রহণ করেন। তিনি ষোল মেয়াদে অর্থাৎ ৪৯ বছর দায়িত্ব পালন করেন।
তাকেশিতা নোবোরু এবং সোসুকে উনোর পদত্যাগের পর দলের নেতৃত্বে ওঠার আগে কাইফু জাপানের শিক্ষামন্ত্রী ছিলেন। ইয়োশিরো হায়াশি এবং শিনতারো ইশিহারার সামনাসামনি কাইফু দলের প্রধান হিসেবে নির্বাচিত হন।  ১৯৮৯ সালের আগস্ট মাসে জাপানের ৭৬ তম প্রধানমন্ত্রী হন।
১০ আগস্ট ১৯৯১ সালে কাইফু একটি প্রধান দেশের প্রথম নেতা হয়ে চীনে আনুষ্ঠানিক সফর করেন এবং ১৯৮৯ সালের তিয়েনআনমেন স্কয়ার বিক্ষোভ ও গণহত্যার পরে চীনের কূটনৈতিক বিচ্ছিন্নতা ভেঙে দেন। কাইফু চীনের বিরুদ্ধে অর্থনৈতিক প্রতিযোগিতায় জাপানের অংশগ্রহণের অবসান ঘটিয়েছেন এবং জুন ও জুলাই মাসে দক্ষিণ চীনে বন্যার ক্ষয়ক্ষতির পর $৯৪৯.৯ মিলিয়ন ঋণ এবং অতিরিক্ত $১.৫ মিলিয়ন জরুরি সহায়তা প্রদান করেছেন। ১৯৯১ সালে তিনি উপসাগরীয় যুদ্ধের পরিপ্রেক্ষিতে পারস্য উপসাগরে মেরিটাইম সেলফ-ডিফেন্স ফোর্স পাঠান।
তার দুটি মন্ত্রিসভা জুড়ে কাইফু দলটি তিনি যে সংস্কার চেয়েছিলেন তা এগিয়ে নেওয়ার জন্য খুবই ছোট ছিল এবং সাগাওয়া এক্সপ্রেস কেলেঙ্কারির সৃষ্টি করেছিল। তিনি ১৯৯১ সালের নভেম্বরে পদত্যাগ করেন এবং কিচি মিয়াজাওয়া প্রধানমন্ত্রীত্ব গ্রহণ করেন।
১৯৯৪ সালে তিনি সদ্য প্রতিষ্ঠিত নিউ ফ্রন্টিয়ার পার্টির প্রধান হওয়ার জন্য এলডিপি ত্যাগ করেন। ২০০৩ সালে এলডিপিতে  ফিরে না আসা পর্যন্ত তিনি ইচিরো ওজাওয়ার দলকে সমর্থন করেছিলেন। তিনি ২০০৯ সালের নির্বাচনে ডিপিজে প্রার্থী মিৎসুনোরি ওকামোটোর কাছে পরাজিত হন  এবং ১৯৫৫  সাল থেকে নিরবচ্ছিন্ন এলডিপি আধিপত্যের সমাপ্তির সাক্ষী ছিল। তার পরাজয়ের সময়, তিনি দীর্ঘ সময়  আইনসভার নিম্নকক্ষের সদস্য ছিলেন।
মৃত্যু
কাইফু ছিলেন শেষ জীবিত প্রাক্তন জাপানী প্রধানমন্ত্রী যিনি ১৯৮০ এর দশকে দায়িত্ব পালন করেছিলেন। তিনি নিউমোনিয়ায় আক্রান্ত হয়ে ৯ জানুয়ারি ২০২২-এ টোকিওর একটি হাসপাতালে ৯১ বছর বয়সে মারা যান। গণমাধ্যমে তার মৃত্যুর ঘোষণা ১৪ জানুয়ারিতে হয়েছিল।
ব্যাংক অব ইংল্যান্ড
ব্যাংক অব ইংল্যান্ড যুক্তরাজ্যের কেন্দ্রীয় ব্যাংক হিসেবে পরিচিত। আধুনিক কেন্দ্রীয় ব্যাংকগুলোর ভিত্তি একে কেন্দ্র করেই গড়ে উঠেছে। সুইডেনের স্ভেরিজেস রিক্সব্যাংকের পর এটি বিশ্বের দ্বিতীয় প্রাচীন কেন্দ্রীয় ব্যাংক ও বিশ্বের ৮ম প্রাচীন ব্যাংক। ১৭ জুলাই, ১৬৯৪ তারিখে রাজকীয় সনদের মাধ্যমে ব্যক্তিগত আর্থিক প্রতিষ্ঠানরূপে সিটি অব লন্ডনে £১.২ মিলিয়ন পাউন্ড-স্টার্লিং মূলধন নিয়ে প্রতিষ্ঠিত হয়। পরবর্তীতে ১৯৪৬ সালে জাতীয়করণ করা হয়। ১৯৯৮ সালে প্রথমবারের মতো সরকারের কাছ থেকে স্বায়ত্তশাসন লাভ করে। তারপরও এটি সরকার কর্তৃক নিয়ন্ত্রিত।  ইংরেজ সরকারের ব্যাংকরূপে গড়ে উঠা ব্যাংক অব ইংল্যান্ড অদ্যাবধি যুক্তরাজ্য সরকারের ব্যাংকার এটি।
১ জুলাই, ২০১৩ তারিখ থেকে মার্ক কার্নে ব্যাংকের গভর্নরের দায়িত্ব পালন করছেন। ৩০ জুন, ২০১৩ তারিখে প্রথম নন-ব্রিটন হিসেবে তিনি পাঁচ বছর মেয়াদে গভর্নর স্যার মারভিন কিংয়ের স্থলাভিষিক্ত হন।
ইতিহাস
ব্রিটিশ স্থাপত্যবিদ স্যার জন সোয়ান ব্যাংক অব ইংল্যান্ডের ভবনের নক্সা অঙ্কন করেন যা ইংল্যান্ডের পর্যটন আকর্ষণের প্রধান কেন্দ্রবিন্দুরূপে বিবেচিত হয়ে আসছে। এর ডাকনাম হচ্ছে ওল্ড লেডি অব থ্রেডনিডল স্ট্রিট (থ্রেডনিডল স্ট্রিটের প্রাচীন ভদ্রমহিলা) বা ওল্ড লেডি। প্রচলিত উপ-কথা হিসেবে সারাহ হোয়াইটহেডের আত্মা ব্যাংকের বাগানে ভূতরূপে অবস্থান করছে বলে জানা যায়।.
১৭৩৪ সাল থেকে সিটি অব লন্ডনের থ্রেডনিডল স্ট্রিটে ব্যাংক অব ইংল্যান্ডের সদর দফতর অবস্থিত। মুদ্রানীতি প্রণয়নসহ এটি সরকারের যাবতীয় ঋণ পরিশোধ, নোট তৈরি ও বাণিজ্যিক ব্যাংকগুলোর উপর নিয়ন্ত্রণ করছে।
কার্যাবলী
ব্যাংকের মুদ্রানীতি কমিটি অর্থ সরবরাহ ও সুদের হার নিয়ন্ত্রণ করে। কোষাগার থেকে কমিটিকে আদেশ দানের ক্ষমতা দেয়া হয়, কিন্তু তা সংসদ থেকে ২৮ দিনের মধ্যে অনুমোদিত হতে হয়।
ভল্ট
ব্যাংক যুক্তরাজ্য ও অন্যান্য অনেক দেশের স্বর্ণ তাদের নিরাপত্তা হেফাজতে রাখে। টাওয়ার ৪২ নামীয় সিটি অব লন্ডনের দ্বিতীয় উচ্চতম ভবনে এ ভল্টটি অবস্থিত ও প্রবেশের জন্য তিন ফুট লম্বা চাবির প্রয়োজন। এ ব্যাংকটি স্বর্ণ সংরক্ষণের জন্য বিশ্বের ১৫তম বৃহত্তম নিরাপত্তা হেফাজতখানা ও প্রায় ৪৬,০০০ টন স্বর্ণ মজুদ আছে। বিপুল পরিমাণে রক্ষিত স্বর্ণের হিসাব ২০১২ সাল অনুযায়ী যার বর্তমান বাজার মূল্য প্রায় £১৫৬,০০০,০০০,০০০ পাউন্ড-স্টার্লিং।
ভোপাল জেলা
ভোপাল জেলা হল মধ্য ভারতের মধ্যপ্রদেশ রাজ্যের একটি জেলা। ভোপাল শহরটি জেলার প্রশাসনিক সদর দপ্তর হিসাবে কাজ করে। জেলাটি ভোপাল বিভাগের অন্তর্গত।
ইতিহাস
বর্তমান জেলা অঞ্চলটির প্রাথমিক ইতিহাস অজ্ঞাত। একটি কিংবদন্তি অনুসারে, অঞ্চলটি "মহাকৌতার" অংশ ছিল, যেটি উত্তর ভারতকে দক্ষিণ ভারত থেকে পৃথক করে রাখা ঘন বন এবং পাহাড়এর প্রাচীর। খ্রিস্টীয় দশম শতাব্দীর পর থেকে, রাজপুত শাসক মালোবার নাম (ভোজা সহ) ঐতিহাসিক নথিতে পাওয়া গেছে। ইলতুতমিশের অধীনে দিল্লি সুলতানি দ্বারা আক্রমণের পরে এখানে মুসলমানদের সংখ্যা বেড়েছে। ১৪০১ সালে, দিলওয়ার খান ঘোরি (হোসাং শাহের পিতা) ধর অঞ্চল থেকে শাসন করে এই অঞ্চলটির নিয়ন্ত্রণ নিয়েছিলেন।
১৮১৯ এবং ১৯২৬ সালের মধ্যে, ভোপালে চারজন মহিলা শাসক ছিলেন, তাঁদের মধ্যে ছিলেন শাহ জাহান বেগম এবং সুলতান জাহান, ভোপালের বেগম। ভারতের স্বাধীনতার পর, তাঁর পুত্র হামিদুল্লা খান চেয়েছিলেন ভোপালকে স্বাধীন অংশ হিসাবে ধরে রাখতে, কিন্তু এই সিদ্ধান্তে জন প্রতিবাদ শুরু হয়। ১৯৪৯ সালের ৩০শে এপ্রিল, নবাব পশ্চাদপসরণ করলেন এবং ভারত অধিরাজ্যে প্রবেশের অঙ্গীকার করে স্বাক্ষর করলেন। ভারত সরকার ১লা জুন ১৯৪৯ সালে, রাজ্যটি অধিগ্রহণ করে এবং ভোপাল রাজ্য (১৯৪৯–৫৬) তৈরি হয়।
রাজ্য পুনর্গঠন আইন, ১৯৫৬ বলবৎ হবার পর, ভোপাল রাজ্যটি নবগঠিত মধ্যপ্রদেশ রাজ্যের সেহোর জেলায় অধিভুক্ত হয়। ভোপাল শহরটিকে মধ্য প্রদেশের রাজধানী হিসাবে ঘোষণা করা হয়েছিল। ২৬শে জানুয়ারী ১৯৭২ সালে, মধ্যপ্রদেশ সরকার ঘোষণা করেছিল যে ভোপালকে একটি পৃথক জেলা করা হবে। আনুষ্ঠানিকভাবে, ২৬শে নভেম্বর ১৯৭২ সালে, সেহোর জেলা থেকে ভেঙ্গে ভোপাল জেলা তৈরি হয়েছিল।
জনসংখ্যার উপাত্ত
২০১১ আদমশুমারি অনুসারে, ভোপাল জেলার জনসংখ্যা ২,৩৭১,০৬১ জন, লাতভিয়া বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। জনসংখ্যার ভিত্তিতে এটি ভারতে ১৮৯ তম স্থান পেয়েছে (মোট ৬৪০ জেলার মধ্যে)।
এই জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ২৮.৪৬% ছিল। ভোপালে প্রতি এক হাজার পুরুষের জন্য ৯১৮ জন মহিলা (যৌন অনুপাত রয়েছে, এবং সাক্ষরতার হার ৮০.৩৭%।
স্ট্যান ম্যাককাবে
স্ট্যানলি যোসেফ স্ট্যান ম্যাককাবে (Stan McCabe; জন্ম: ১৬ জুলাই, ১৯১০ - মৃত্যু: ২৫ আগস্ট, ১৯৬৮) নিউ সাউথ ওয়েলসের গ্রেনফেল এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৩০ থেকে ১৯৩৮ সময়কালে অস্ট্রেলিয়া ক্রিকেট দলের নিয়মিত সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে ভূমিকা রাখতেন। এছাড়াও ডানহাতে মিডিয়াম পেস বোলিংয়ে পারদর্শীতা দেখিয়েছেন স্ট্যান ম্যাককাবে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি।
খেলোয়াড়ী জীবন
অস্ট্রেলিয়া দলে প্রতিনিধিত্ব করার সময় তিনি কখনও দল থেকে বাদ পড়েননি। এছাড়াও নিয়মিতভাবে মিডিয়াম-পেস বোলিং করেছেন। অস্ট্রেলিয়া দলে ফাস্ট বোলারের অনুপস্থিতির সময় দলের বোলিং উদ্বোধনে অফ কাটারের সাহায্যে নেতৃত্ব দিয়েছেন তিনি।
১৯ বছর বয়সে ১৯৩০ সালে সর্বকনিষ্ঠ অস্ট্রেলিয়া দলের অন্যতম সদস্যরূপে ইংল্যান্ড সফরের জন্য তাকে মনোনীত করা হয়। এ দলটি ‘উডফুলের কিন্ডারগার্টেন’ নামে পরিচিতি পায়। প্রস্তুতিমূলক খেলায় সেঞ্চুরি করলেও উদ্বোধনী টেস্টে ৫১ রান তোলেন। এরপর তার খেলার ধরন পাল্টে যেতে থাকে ও ৫-টেস্টের সবগুলোতেই অংশ নেন। কিন্তু তিনি বড় ধরনের রান সংগ্রহ করতে পারছিলেন না। প্রথম ১৫ টেস্ট শেষে তার ব্যাটিং গড় ৩৫-এর নিচে ছিল। ট্রেন্ট ব্রিজে অনুষ্ঠিত অ্যাশেজ সিরিজের প্রথম টেস্টে ইংল্যান্ডের বিপক্ষে তার টেস্ট অভিষেক ঘটে। খেলায় তিনি ২/৬৫ লাভ করেন। জ্যাক হবস তার প্রথম উইকেট শিকারে পরিণত হন।
১৯৩২-৩৩ মৌসুমে অ-জনপ্রিয় বডিলাইন সিরিজের প্রথম টেস্টে অপরাজিত ১৮৭* রান তুলেন। সিডনি ক্রিকেট গ্রাউন্ডে সফরকারী ইংল্যান্ডের বিপক্ষে মাত্র চার ঘণ্টার ব্যবধানে দলের সকল সদস্য তাকে ছেড়ে চলে যান। ঐ সিরিজে কেবলমাত্র ব্র্যাডম্যান সেঞ্চুরি হাঁকিয়েছিলেন। ১৯৩৪ সালে ইংল্যান্ড সফরে আট সেঞ্চুরিসহ ২,০৭৮ রান পেয়েছিলেন। তন্মধ্যে একটি টেস্ট সেঞ্চুরিও ছিল।
১৯৩৪ সালে ইংল্যান্ড সফরের পর দলীয় অধিনায়ক বিল উডফুল অবসর নিলে তিনি দলের সহঃ অধিনায়কত্ব লাভ করেন যা তার পরবর্তী সময়টুকু পর্যন্ত বজায় ছিল।
১৯৩৫-৩৬ মৌসুমের দক্ষিণ আফ্রিকা সফরের দ্বিতীয় টেস্টে অপরাজিত ১৮৯* তোলেন। তন্মধ্যে, একটি অধিবেশনেই সেঞ্চুরি করেছেন। চূড়ান্ত দিনে মন্দালোকের কারণে খেলা শেষ হবার উপক্রম হলে তিনি অস্ট্রেলিয়ার বিশ্বরেকর্ড গড়া জয়ে অংশ নেন। ঐ সিরিজে তিনি দুইটি টেস্ট শতক হাঁকান।
মূল্যায়ন
খাঁটো গড়নের ম্যাককাবে তার পায়ের কাজ, ফাস্ট বোলিংয়ের উপর প্রভাববিস্তার এবং বডিলাইন সিরিজে হুক শট খেলে স্মরণীয় হয়ে আছেন। উইজডেন কর্তৃপক্ষ তাকে অস্ট্রেলিয়ার অন্যতম সেরা ও সর্বাপেক্ষা বিনোদনধর্মী খেলা উপহার প্রদানকারী হিসেবে আখ্যায়িত করে। এছাড়াও দলীয় অধিনায়ক ডন ব্র্যাডম্যান তাকে ক্রিকেটের অন্যতম সেরা ব্যাটসম্যানরূপে চিত্রিত করে গেছেন।
জোসেফ হুটন টেইলর জুনিয়র
জোসেফ হুটন টেইলর জুনিয়র একজন মার্কিন জ্যোতিঃপদার্থবিজ্ঞানী। তিনি ১৯৯৩ সালে পদার্থবিজ্ঞানে নোবেল পুরস্কার লাভ করেন।
জীবনী
টেইলর ১৯৪১ সালের ২৯ মার্চ ফিলাডেলফিয়ায় জন্মগ্রহণ করেন। তিনি হ্যাভারফোর্ড কলেজ থেকে ১৯৬৩ সালে পদার্থবিজ্ঞানে বিএ ডিগ্রি অর্জন করেন এবং হার্ভার্ড বিশ্ববিদ্যালয় থেকে ১৯৬৮ সালে জ্যোতির্বিজ্ঞানে পিএইচডি ডিগ্রি অর্জন করেন।
ইসলামি বর্ষপঞ্জি
হিজরি বর্ষপঞ্জি (ٱلتَّقْوِيم ٱلْهِجْرِيّ আত-তাকউইম আল-হিজরি), যা চান্দ্র হিজরি বর্ষপঞ্জি ও (ইংরেজিতে) ইসলামি, মুসলিম বা আরবীয় বর্ষপঞ্জি নামেও পরিচিত, হলো একটি চন্দ্র নির্ভর বর্ষপঞ্জি যার এক বছর ৩৫৪ বা ৩৫৫ দিন বিশিষ্ট ১২টি চান্দ্র মাস নিয়ে গঠিত। এই বর্ষপঞ্জি ইসলামি ছুটির দিন ও অনুষ্ঠানের সঠিক দিবস নির্ধারণ করতে ব্যবহৃত হয়, যেমন বার্ষিক রোজা রাখার সময়কাল ও হজ্জ করার সঠিক তারিখ। প্রায় সব মুসলিম অধ্যুষিত দেশগুলো যেখানে সাধারণ বর্ষপঞ্জি হিসেবে গ্রেগরীয় বর্ষপঞ্জি ব্যবহার হয়, অন্যদিকে পূর্ব-ভূমধ্যসাগরীয় অঞ্চল ও মেসোপটেমিয়ায় (ইরাক, সিরিয়া, জর্ডান, লেবানন ও ফিলিস্তিন) সিরীয় মাসের নাম সমেত গ্রেগরীয় বর্ষপঞ্জি ব্যবহৃত হয়।
ইসলামি বর্ষপঞ্জিতে হিজরি সন ব্যবহার করা হয় যার আদর্শ ৬২২ খ্রিস্টাব্দের ইসলামি নববর্ষে নির্ধারিত হয়েছে। এই বছরে মুহাম্মাদ ও তার সাহাবিরা মক্কা থেকে মদিনায় স্থানান্তরিত হয়ে প্রথম মুসলিম সম্প্রদায় (উম্মাহ) প্রতিষ্ঠা করে, এই ঘটনাটিকে হিজরত নামে অভিহিত করা হয়। পশ্চিমে বিশ্বে এই সনের তারিখগুলোর পেছনে এএইচ (Anno Hegirae, "হিজরতের বছর") লেখা হয় যা খ্রিস্টীয় সাল (এডি), কমন এরা (সিই) এবং ইহুদি সাল (এএম) এগুলোর পশ্চিমা সংক্ষিপ্ত রূপের অনুরূপ। মুসলিম দেশগুলোতে একে কখনো ইংরেজিতে এইচ এর আরবি শব্দ (سَنَة هِجْرِيَّة থেকে, সংক্ষিপ্ত করে ھ) হিসেবে লেখা হয়ে থাকে। ইংরেজিতে হিজরতের আগের বছরকে বিএইচ ("হিজরতের পূর্বে") হিসেবে চিহ্নিত করা হয়ে থাকে।
, । গ্রেগরীয় বর্ষপঞ্জিতে ১৪৪৩ হিজরি সন ১০ আগস্ট ২০২১ থেকে ২৮ জুলাই ২০২২ পর্যন্ত।
প্রাক-ইসলামি বর্ষপঞ্জি
মধ্য আরবে, বিশেষত মক্কায় প্রাক-ইসলামি বর্ষপঞ্জির ব্যাপারে লিপিগত প্রমাণের অভাব রয়েছে তবে আব্বাসীয় যুগের মুসলিম লেখকদের লেখায় বিস্তারিত পাওয়া যায়। প্রাচীন দক্ষিণ আরবের শিলালিপিগুলো স্থানীয় বর্ষপঞ্জির একটি সংখ্যার ব্যবহার প্রকাশ করে। এই দক্ষিণ আরবীয় বর্ষপঞ্জিগুলো মাঝে অন্তত কিছু সৌরচান্দ্রিক ব্যবস্থা অনুসরণ করে। আল-বিরুনি ও আল-মাসুদী উভয় ধরনা করতেন যে প্রাচীন আরবরা মুসলিমদের মতো একই মাসের নাম ব্যবহার করত, যদিও তারা প্রাক-ইসলামি আরবদের দ্বারা ব্যবহৃত অন্যান্য মাসের নামও সংরক্ষণ করেছেন।
ইসলামিক ঐতিহ্য এই ব্যাপারে একমত যে তিহামা, হেজাজ এবং নজদের আরবদের নিকট অনুমোদিত (হালাল) এবং নিষিদ্ধ (হারাম) মাসের মধ্যে দুটি ধরনের পার্থক্য ছিল। নিষিদ্ধ মাসগুলি ছিল চারটি মাস যেখানে যুদ্ধ নিষিদ্ধ থাকত, সেগুলো ছিল যথাক্রমে রজব এবং হজ্জের মৌসুমের চারপাশের তিনটি মাস, জিলক্বদ, জিলহজ্জ ও মুহাররম। নিষিদ্ধ মাসের অনুরূপ ধারণাটি প্রকোপিয়াস দ্বারাও প্রমাণিত হয়েছে, যেখানে তিনি একটি যুদ্ধবিগ্রহের বর্ণনা করেছেন যে, দ্বিতীয় আল-মুনজির নামক পূর্ব আরবের লাখমীয় শাসক ৫৪১ খ্রিস্টাব্দের গ্রীষ্মকালীন অয়নকালে দুই মাসের জন্য সম্মানিত হয়েছিল। যাইহোক, মুসলিম ঐতিহাসিকরা এই মাসগুলিকে একটি নির্দিষ্ট ঋতুর সাথে যুক্ত করেন না। কুরআন চারটি নিষিদ্ধ মাসকে নাসি' (ٱلنَّسِيءআন-নাসি) এর সাথে যুক্ত করেছে, , নাসি একটি শব্দ যার আক্ষরিক অর্থ "স্থগিত করা"। মুসলিম ঐতিহ্য অনুসারে, স্থগিত করার সিদ্ধান্তটি কিনানাহ গোত্রের একজন ব্যক্তি যিনি কিনানার আল-কালামাস নামে পরিচিত এবং তার বংশধরদের দ্বারা পরিচালিত হত।
নাসি'র ধারণার বিভিন্ন ব্যাখ্যা প্রস্তাব করা হয়েছে। কিছু পণ্ডিত, উভয় মুসলিম ও পাশ্চাত্য পণ্ডিতগণ, মনে করেন যে মধ্য আরবে ব্যবহৃত প্রাক-ইসলামি বর্ষপঞ্জিটি ছিল আধুনিক ইসলামি বর্ষপঞ্জির অনুরূপ একটি সম্পূর্ণরূপে চন্দ্র বর্ষপঞ্জি। এই দৃষ্টিভঙ্গি অনুসারে, নাসি' মক্কার আরবদের প্রাক-ইসলামি অনুশীলনের সাথে সম্পর্কিত, যেখানে তারা একটি নির্দিষ্ট বছরের মধ্যে নিষিদ্ধ মাসগুলির বণ্টন পরিবর্তন করবে বর্ষপঞ্জির হেরফের না করে। এই ব্যাখ্যাটি আরব ইতিহাসবিদ এবং অভিধানবিদদের দ্বারা সমর্থিত, যেমন ইবনে হিশাম, ইবনে মঞ্জুর, এবং কুরআনের ব্যাখ্যার সংকলন।
এটি একটি প্রারম্ভিক সাবাইয়ীয় শিলালিপি দ্বারা নিশ্চিত করা হয়েছে, যেখানে যুদ্ধের কারণে একটি ধর্মীয় আচার "স্থগিত" (নাসি ) লেখা হয়েছে। এই শিলালিপির প্রেক্ষাপট অনুসারে, নাসি' ক্রিয়াপদের সাথে আন্তঃকালকরণের সাথে কোন সম্পর্ক নেই, তবে শুধুমাত্র বর্ষপঞ্জির মধ্যেই চলমান ধর্মীয় ঘটনাগুলির সাথে তা সম্পৃক্ত। এই প্রাচীন শিলালিপি এবং কোরানের ধর্মীয় ধারণার মধ্যে সাদৃশ্য ইঙ্গিত করে যে অ-বর্ষপঞ্জির স্থগিতকরণও নাসি'- এর কোরানের অর্থের সাথে সামঞ্জস্যপূর্ণ। এইভাবে ইসলামের বিশ্বকোষের উপসংহারে বলা হয়েছে "[নাসি'] এর আরবি পদ্ধতি শুধুমাত্র মক্কার আশেপাশে হজ্জ ও এর সাথে সম্পর্কিত মেলাগুলিকে বছরের একটি উপযুক্ত মৌসুমে স্থানান্তরিত করার উদ্দেশ্যে করা হতে পারে। এটি সাধারণভাবে পালন করার জন্য একটি নির্দিষ্ট বর্ষপঞ্জি প্রতিষ্ঠার উদ্দেশ্যে ছিল না।" "স্থির বর্ষপঞ্জি" শব্দটি দ্বারা সাধারণত অ-আন্তঃকালিত বর্ষপঞ্জিকে বোঝানো হয়।
অন্যান্যরা একমত যে এটি মূলত একটি চন্দ্র বর্ষপঞ্জি ছিল, তবে পরামর্শ দেওয়া হয় যে হিজরতের প্রায় ২০০ বছর পূর্বে এটি একটি সৌরচান্দ্রিক বর্ষপঞ্জিতে রূপান্তরিত হয়েছিল যাতে সময়ে সময়ে একটি আন্তঃগণনাকৃত মাস যুক্ত করা হয় যাতে বছরের ঋতুতে তীর্থযাত্রা ঠিক রাখা যায় যখন পণ্যসামগ্রী সবচেয়ে বেশি বিক্রয় হত। এই ব্যাখ্যাটি প্রথম প্রস্তাব করেছিলেন মধ্যযুগীয় মুসলিম জ্যোতিষী এবং জ্যোতির্বিদ আবু মাশর আল-বালখি এবং পরবর্তীতে আল-বিরুনি, আল-মাসুদী ও কিছু পশ্চিমা পণ্ডিত। এই ব্যাখ্যাটি নাসি'কে "আন্তঃগণনা" (কাবিসা) এর আরবি শব্দের প্রতিশব্দ বলে মনে করে। আরবরা, আবু মাশর কর্তৃক উল্লিখিত একটি ব্যাখ্যা অনুসারে, ইহুদিদের কাছ থেকে এই ধরনের ধারণার কথা জানতে পেরেছিল। ইহুদি নাসি ছিলেন একজন আধিকারিক যিনি সিদ্ধান্ত নিতেম কখন ইহুদি বর্ষপঞ্জিতে অতিরিক্ত মাস যুক্ত করতে হবে। কিছু সূত্র বলে যে আরবরা ইহুদিদের রীতি অনুসরণ করেছিল এবং উনিশ বছরের মধ্যে সাত মাস আন্তঃকালিত করেছিল, অন্যথায় তারা ২৪ বছরের মধ্যে নয় মাস পার করেছিল; তবে এই বিষয়ে পণ্ডিতদের মধ্যে কোন ঐকমত্য নেই।
নাসি নিষিদ্ধকরণ
হিজরতের দশম বছরে কুরআনের (অধ্যায় ৯:৩৬-৩৭) লেখা অনুযায়ী মুসলিমরা বিশ্বাস করে যে ঈশ্বর "নাসির নিষেধাজ্ঞা" প্রকাশ করেছেন।
"নিশ্চয়ই আকাশমন্ডলী ও পৃথিবী সৃষ্টির দিন থেকে আল্লাহর বিধানে মাস গণনায় বারটি। এর মধ্যে বিশেষ রূপে চারটি মাস হচ্ছে সম্মানিত। এটাই হচ্ছে সুপ্রতিষ্ঠিত ধর্ম। অতএব তোমরা এ মাসগুলিতে (ধর্মের বিরুদ্ধাচরণ করে) নিজেদের ক্ষতি সাধন করনা, আর মুশরিকদের বিরুদ্ধে সকলে একযোগে যুদ্ধ কর, যেমন তারা তোমাদের বিরুদ্ধে সকলে একযোগে যুদ্ধ করে। আর জেনে রেখ যে, আল্লাহ মুত্তাকীদের সাথে রয়েছেন। নিশ্চয়ই এই (মাসগুলির) স্থানান্তর কুফরের মধ্যে আরও কুফরী বৃদ্ধি করা, যা দ্বারা কাফিরদেরকে পথভ্রষ্ট করা হয়। (তা এ রূপে যে) তারা সেই হারাম মাসকে কোন বছর হালাল করে নেয় এবং কোন বছর হারাম মনে করে, আল্লাহ যে মাসগুলিকে হারাম করেছেন, যেন তারা ওগুলির সংখ্যা পূর্ণ করে নিতে পারে, অতঃপর তারা আল্লাহর নিষিদ্ধ মাসগুলিকে হালাল করে নেয়, তাদের দুস্কর্মগুলি তাদের কাছে শোভনীয় মনে হয়, আর আল্লাহ এইরূপ কাফিরদেরকে হিদায়াত (এর তাওফীক দান) করেননা।"
- সূরা ৯, আয়াত ৩৬-৩৭
নাসি'র নিষেধাজ্ঞা সম্ভবত তখন ঘোষণা করা হয়েছিল যখন আন্তঃগণনাকৃত মাসটি নাসি মাস শুরু হওয়ার ঠিক আগে তার অবস্থানে ফিরে এসেছিল। যদি নাসি'র অর্থ আন্তঃকালকরণ, তাহলে ১ম হিজরি ও ১০ম হিজরির মধ্যে আন্তঃকালীয় মাসের সংখ্যা এবং অবস্থান অনিশ্চিত; হিজরত, বদর উহুদ এবং খন্দকের যুদ্ধের মতো ইসলামের প্রাথমিক গুরুত্বপূর্ণ ঘটনাগুলোর জন্য সাধারণত উদ্ধৃত করা পশ্চিমা বর্ষপঞ্জিত তারিখগুলো সতর্কতার সাথে দেখা উচিত কারণ সেগুলো এক, দুই বা এমনকি তিনটি চন্দ্র মাস পর্যন্ত ভুল হতে পারে।
মুহাম্মাদ উল্লিখিত তিনটি পরপর নিষিদ্ধ মাস (যে মাসগুলিতে যুদ্ধ নিষিদ্ধ) হল জ্বিলকদ, জ্বিলহজ্জ এবং মুহররম। একক নিষিদ্ধ মাস হল রজব। এই মাসগুলোকে নতুন ইসলামি বর্ষপঞ্জি ও প্রাক-ইসলামি মক্কীয় বর্ষপঞ্জি উভয় ক্ষেত্রেই নিষিদ্ধ বলে মনে করা হতো।
সপ্তাহের দিনসমূহ
ইসলামি দিন শুরু হয় সূর্যাস্তের সময়। মুসলিমরা "সমাবেশের দিন"-এর (ইয়োম আল-জুমাহ) দুপুরে একটি মসজিদে প্রার্থনার জন্য জড়ো হয় যা দিনের চন্দ্র শুরুর সাথে মিলে যায় যা বৃহস্পতিবার সন্ধ্যায়, সূর্য সম্পূর্ণরূপে অস্ত যাওয়ার মুহুর্তে ঘটে। এ দিন শুরু হয় মাগরিবের মাধ্যমে।
এইভাবে "সমাবেশের দিন" প্রায়ই সাপ্তাহিক ছুটি হিসাবে বিবেচিত হয়। এটি প্রায়শই সরকারি ছুটির দিন করা হয়েছে, অনেক মুসলিম দেশ শুক্রবার ও শনিবার (যেমন, মিশর, সৌদি আরব) বা বৃহস্পতিবার ও শুক্রবারকে সরকারি সাপ্তাহিক ছুটির দিন হিসাবে গ্রহণ করে এবং সেই সময়ে অফিস বন্ধ থাকে; অন্যান্য দেশ (যেমন ইরান) শুধুমাত্র শুক্রবারকে বিশ্রামের দিন হিসেবে বেছে নেয়। আরও কিছু দেশ (যেমন, তুরস্ক, পাকিস্তান, মরক্কো, নাইজেরিয়া, মালয়েশিয়া) শনিবার-রবিবার সাপ্তাহিক ছুটির দিন হিসেবে গ্রহণ করেছে এবং শুক্রবারকে একটি দীর্ঘ মধ্যাহ্ন বিরতির সাথে উপাসনার জন্য ছুটি দেওয়ার জন্য একটি কার্যদিবস বানিয়েছে।
মাসসমূহ
বারোটি হিজরি মাসের চারটিকে পবিত্র হিসেবে বিবেচনা করা হয়: রজব (৭ম), এবং তিন ক্রম মাস জিলক্বদ (১১তম), জিলহজ্জ (১২তম) ও মুহররম (১ম)। যেহেতু একটি ক্রান্তীয় বছরের গড় সময়কাল হল ৩৬৫.২৪২১৯ দিন, আবার অন্যদিকে একটি সিনোডিক মাসের দীর্ঘমেয়াদী গড় সময়কাল ২৯.৫৩০৫৮৭৯৮১ দিন তাই একটি গড় চন্দ্র বছর গড় সৌর বছর থেকে ১০.৮৭৫১৩ দিন (৩৬৫.২৪২১৯ - ১২ × ২৯.৫৩০৫৮৭৯৮১ ≈) ছোট হয়ে থাকে, যার ফলে প্রতি পঞ্জিকা বছরে হিজরি বর্ষপঞ্জির মাসগুলো গ্রেগরীয় বর্ষপঞ্জির চেয়ে প্রায় এগারো দিন করে এগিয়ে যেতে থাকে। "ফলস্বরূপ, বারো চান্দ্র মাসের চক্রটি একই ঋতুতে ৩৩ (সৌর) বছরে প্রত্যাবর্তন করে।
বর্ষ সংখ্যায়ন
প্রাক-ইসলামি আরবে একটি বড় ঘটনা ঘটার বছরটি তার নামে চিহ্নিত করার প্রথা ছিল। সুতরাং ইসলামি ঐতিহ্য অনুযায়ী খ্রিস্টীয় আকসুম রাজ্যের (ইথিওপিয়া) প্রদেশ ইয়েমেনের প্রদেশপতি আবরাহা হাতি বিশিষ্ট বাহিনী দিয়ে কাবা ধ্বংসের চেষ্টা করেছিলেন যা ব্যর্থ হয়েছিল, কিন্তু সেই বছরটি হস্তিবর্ষ নামে পরিচিত হয় যে বছরে মুহাম্মাদ জন্মেছিলেন (সূরা ফীল)। বেশিরভাগই এই বছরটিকে ৫৭০ খ্রিস্টাব্দের সমতুল্য মনে করে, কিন্তু কিছু ব্যক্তি ৫৭১ খ্রিস্টাব্দ ব্যবহার করে।
হিজরতের প্রথম দশটি বছরের জন্য প্রথমে সংখ্যা বরাদ্দ ছিল না, কিন্তু আল-বিরুনির মতে সেগুলোর নাম মুহাম্মাদের জীবনের ঘটনাবলী থেকে দেওয়া হয়েছিল: